*Likumprojekts*

**Grozījumi Ķīmisko vielu likumā**

Izdarīt Ķīmisko vielu likumā (Latvijas Republikas Saeimas un Ministru Kabineta Ziņotājs, 1998, 10.nr.; Latvijas Vēstnesis 2000, 3.nr.; 2001, 154.nr.; 2003, 156.nr.; 2005, 108.nr.; 2007, 186.nr.; 2009, 182., 194.nr.; 2010, 178., 205.nr.; 2012, 92.nr., 2014, 189.nr., 2017, 222.nr.) šādus grozījumus:

1.4. panta 63 daļā:

izslēgt 1. punktā vārdus “un par konstatētajiem normatīvo aktu pārkāpumiem sastāda administratīvā pārkāpuma protokolu”;

izslēgt 2. punktā vārdus “un administratīvā pārkāpuma protokolu” un aizstāt vārdus “administratīvā akta izdošanai” ar vārdiem “administratīvo pārkāpumu lietas izskatīšanai un administratīvā soda piemērošanai.”

2. Papildināt likuma III nodaļu ar 9.1 pantu šādā redakcijā:

“**9.1 pants. Zaudējumu atlīdzināšana**

(1) Ja, veicot darbības ar ķīmiskajām vielām vai maisījumiem, ir piesārņota vide vai būves, kaitējumu pieļāvušais darbību veicējs nodrošina vides un būvju attīrīšanu par saviem līdzekļiem tā, lai piesārņojums turpmāk neapdraudētu vidi, cilvēku dzīvību, veselību un īpašumu.

(2) Ja, veicot darbības ar ķīmiskajām vielām vai maisījumiem, ir nodarīts kaitējums videi, cilvēku veselībai vai īpašumam, kaitējumu pieļāvušais darbību veicējs atlīdzina nodarīto kaitējumu likumos un citos normatīvajos aktos noteiktajā kārtībā.”

3. Izteikt likuma V nodaļu jaunā redakcijā:

**“V nodaļa. Administratīvie pārkāpumi ķīmisko vielu, maisījumu, biocīdu jomā un kompetence administratīvo pārkāpumu procesā**

**19. pants. Administratīvie pārkāpumi ķīmisko vielu, maisījumu, izstrādājumu, biocīdu un apstrādāto izstrādājumu jomā**

(1) Par ikgadējā pārskata par darbībām ar ķīmiskām vielām un maisījumiem neiesniegšanu ķīmisko vielu un maisījumu datu bāzei, –

piemēro brīdinājumu vai naudas sodu juridiskajām personām no divdesmit astoņām līdz astoņdesmit sešām naudas soda vienībām.

(2) Par normatīvo aktu prasību pārkāpšanu, veicot darbības ar ķīmiskajām vielām vai maisījumiem –

piemēro brīdinājumu vai naudas sodu fiziskajām personām no sešām līdz astoņdesmit sešām naudas soda vienībām, bet juridiskajām personām – no septiņdesmit līdz divsimt astoņdesmit naudas soda vienībām.

(3) Par normatīvajos aktos noteikto ķīmisko vielu, maisījumu, biocīdu un apstrādātu izstrādājumu marķējuma nenodrošināšanu, par neatbilstošas (nepareizas) informācijas atspoguļošanu marķējumā, par neatbilstošu (nepareizu) ķīmisko vielu vai maisījumu klasifikāciju vai marķējumu –

piemēro brīdinājumu vai naudas sodu fiziskajām personām no divdesmit astoņām līdz simt četrdesmit naudas soda vienībām, bet juridiskajām personām – no piecdesmit sešām līdz divsimt astoņdesmit naudas soda vienībām.

(4) Par bīstamo ķīmisko vielu neatļautu eksportu –

piemēro naudas sodu fiziskajām personām no četrpadsmit līdz astoņdesmit sešām naudas soda vienībām, bet juridiskajām personām – no astoņdesmit sešām līdz divsimt naudas soda vienībām.

(5) Par normatīvajos aktos noteikto prasību pārkāpšanu, veicot darbības ar biocīdiem, –

piemēro naudas sodu fiziskajām personām no astoņdesmit sešām līdz simt četrdesmit naudas soda vienībām, bet juridiskajām personām – no divsimt astoņdesmit līdz astoņsimt sešdesmit naudas soda vienībām.

 (6) Par tādu izstrādājumu, kuri satur neatļautu bīstamu ķīmisko vielu vai kuros ķīmiskās vielas daudzums pārsniedz normatīvajos aktos noteiktās robežkoncentrācijas; par apstrādātu izstrādājumu, kuru apstrādei izmantotā biocīda sastāvā ir neatļauta aktīvā viela, laišanu tirgū, piedāvāšanu vai pārdošanu –

piemēro naudas sodu fiziskajām personām no septiņām līdz simt četrdesmit naudas soda vienībām, bet juridiskajām personām – no piecdesmit sešām līdz divtūkstoš astoņsimt naudas soda vienībām.

 (7) Par bīstamu ķīmisko vielu ražošanas, tirgū laišanas, piedāvāšanas vai pārdošanas ierobežojumu pārkāpšanu dārgmetālu, dārgakmeņu un to izstrādājumu apritē –

piemēro naudas sodu fiziskajām personām no septiņām līdz simt četrdesmit naudas soda vienībām, bet juridiskajām personām – no piecdesmit sešām līdz divtūkstoš astoņsimt naudas soda vienībām.

(8) Par darbībām ar biocīdu bez atļaujas –

piemēro naudas sodu fiziskajām personām no astoņdesmit sešām līdz simt četrdesmit naudas soda vienībām, bet juridiskajām personām – no divsimt astoņdesmit līdz divtūkstoš astoņsimt naudas soda vienībām.

**20. pants. Administratīvie pārkāpumi ķīmisko vielu reģistrēšanas, ierobežošanas un licencēšanas jomā**

(1) Par piegādātāja pienākuma nodrošināt ķīmiskās vielas vai maisījuma saņēmēju ar drošības datu lapu nepildīšanu vai par drošības datu lapas neaizpildīšanu par bīstamām ķīmiskajām vielām vai bīstamiem maisījumiem, par nepatiesas vai nepilnīgas informācijas norādīšanu drošības datu lapā —

piemēro brīdinājumu vai naudas sodu fiziskajām personām no piecdesmit sešām līdz simt četrdesmit naudas soda vienībām, bet juridiskajām personām – no simt četrdesmit līdz divsimt astoņdesmit naudas soda vienībām.

(2) Par reģistrētāja pienākuma atjaunināt ķīmiskās vielas reģistrācijas dokumentāciju ar jaunu informāciju un iesniegt to Eiropas Ķimikāliju aģentūrai nepildīšanu –

piemēro naudas sodu fiziskajām personām no četrpadsmit līdz astoņdesmit sešām naudas soda vienībām, bet juridiskajām personām – no astoņdesmit sešām līdz divsimt naudas soda vienībām.

 (3) Par ķīmisko vielu vai maisījumā vai izstrādājumos esošu ķīmisko vielu nereģistrēšanu un neziņošanu par tām Eiropas Ķimikāliju aģentūrai –

piemēro naudas sodu fiziskajām personām no piecdesmit sešām līdz simt četrdesmit naudas soda vienībām, bet juridiskajām personām – no simt četrdesmit līdz divsimt astoņdesmit naudas soda vienībām.

(4) Par ķīmiskās drošības pārskata nesastādīšanu vai esoša ķīmiskās drošības pārskata neatjaunošanu –

piemēro naudas sodu fiziskajām personām no piecdesmit sešām līdz simt četrdesmit naudas soda vienībām, bet juridiskajām personām – no simt četrdesmit līdz divsimt astoņdesmit naudas soda vienībām.

 (5) Par izgatavotāja, importētāja, pakārtota lietotāja vai izplatītāja pienākuma nepildīšanu glabāt informāciju par ķīmiskajām vielām vai maisījumiem 10 gadus –

piemēro naudas sodu fiziskajām personām no piecdesmit sešām līdz simt četrdesmit naudas soda vienībām, bet juridiskajām personām – no simt četrdesmit līdz divsimt astoņdesmit naudas soda vienībām.

 (6) Par informācijas nesniegšanu lejup vai augšup pa piegādes ķēdi par ķīmiskajām vielām un maisījumos esošām ķīmiskajām vielām, kā arī par neziņošanu par vielām izstrādājumos, kuriem drošības datu lapa nav paredzēta, –

piemēro naudas sodu fiziskajām personām no piecdesmit sešām līdz simt četrdesmit naudas soda vienībām, bet juridiskajām personām – no simt četrdesmit līdz divsimt astoņdesmit naudas soda vienībām.

(7) Par ierobežotu vai neatļautu bīstamu ķīmisko vielu un vielu maisījumos ražošanu, laišanu tirgū, piedāvāšanu, pārdošanu vai lietošanu –

piemēro naudas sodu fiziskajām personām no septiņām līdz simt četrdesmit naudas soda vienībām, bet juridiskajām personām – no piecdesmit sešām līdz divtūkstoš astoņsimt naudas soda vienībām.

(8) Par darbībām ar bīstamām ķīmiskajām vielām bez licences –

piemēro brīdinājumu vai naudas sodu fiziskajām personām – no astoņdesmit sešām līdz simt četrdesmit naudas soda vienībām, bet juridiskajām personām – no divsimt astoņdesmit līdz divtūkstoš astoņsimt naudas soda vienībām.

**21. pants.** **Administratīvie pārkāpumi laku, krāsu un transportlīdzekļu galīgās apdares materiālu jomā**

(1) Par tādu normatīvajos aktos noteikto laku, krāsu un transportlīdzekļu galīgās apdares materiālu laišanu tirgū, kas pārsniedz normatīvajos aktos atļautās maksimālās gaistošo organisko savienojumu satura robežvērtības, –

piemēro naudas sodu fiziskajām personām no septiņām līdz simt četrdesmit naudas soda vienībām, bet juridiskajām personām – no piecdesmit sešām līdz divsimt astoņdesmit naudas soda vienībām.

(2) Par normatīvo aktu pārkāpšanu un tajos noteikto laku, krāsu un transportlīdzekļu galīgās apdares materiālu tirdzniecību vai lietošanu bez licences veicamajai darbībai –

piemēro naudas sodu fiziskajām personām no sešām līdz astoņdesmit sešām naudas soda vienībām, bet juridiskajām personām – no septiņdesmit līdz divsimt astoņdesmit naudas soda vienībām.

**22. pants.** **Administratīvie pārkāpumi rūpniecisko avāriju riska novērtēšanas un riska samazināšanas pasākumu jomā**

(1) Par rūpniecisko avāriju bīstamības identifikācijas neveikšanu un iesnieguma par bīstamām vielām neiesniegšanu, par drošības pārskata (arī papildinātā vai pārstrādātā) vai rūpnieciskās avārijas novēršanas programmas (arī papildinātās vai pārstrādātās) neiesniegšanu, par informācijas par drošības un aizsardzības pasākumiem un rīcību rūpnieciskās avārijas gadījumā nesniegšanu sabiedrībai –

piemēro naudas sodu fiziskajām personām no piecdesmit sešām līdz simt četrdesmit naudas soda vienībām, bet juridiskajām personām – no astoņdesmit sešām līdz piecsimt astoņdesmit naudas soda vienībām.

 (2) Par drošības pārvaldībassistēmas darbības atbilstības drošības pārskatam vai rūpnieciskās avārijas novēršanas programmai nenodrošināšanu –

piemēro naudas sodu fiziskajām personām no piecdesmit sešām līdz simt četrdesmit naudas soda vienībām, bet juridiskajām personām – no divsimt astoņdesmit līdz tūkstoš četrsimt naudas soda vienībām.

(3) Par pasākumu neveikšanu, lai novērstu (nepieļautu) rūpniecisko avāriju, par pasākumu neveikšanu, lai rūpnieciskās avārijas gadījumā ierobežotu vai samazinātu tās sekas, par rūpnieciskās avārijas seku likvidēšanas pasākumu neveikšanu pēc rūpnieciskās avārijas –

piemēro naudas sodu fiziskajām personām no piecdesmit sešām līdz simt četrdesmit naudas soda vienībām, bet juridiskajām personām – no divsimt astoņdesmit līdz četrtūkstoš naudas soda vienībām.

**23. pants.** **Administratīvie pārkāpumi ozona slāni noārdošo vielu un fluorēto siltumnīcefekta gāzu jomā**

(1) Par ozona slāni noārdošo vielu vai fluorēto siltumnīcefekta gāzu datu par noplūžu pārbaudēm un citas normatīvajos aktos noteiktās informācijas uzskaites un saglabāšanas nenodrošināšanu vai normatīvajos aktos paredzēto ziņojumu Eiropas Komisijai un pārskatu valsts iestādēm neiesniegšanu –

piemēro naudas sodu fiziskajām personām līdz simt četrdesmit naudas soda vienībām, bet juridiskajām personām – līdz divsimt astoņdesmit naudas soda vienībām.

 (2) Par darbību veikšanu ar ozona slāni noārdošas vielas vai fluorētas siltumnīcefekta gāzes saturošiem produktiem, iekārtām vai sistēmām bez atbilstošiem sertifikātiem vai licencēm –

piemēro naudas sodu fiziskajām personām līdz simt četrdesmit naudas soda vienībām, bet juridiskajām personām – līdz divsimt astoņdesmit naudas soda vienībām.

(3) Par normatīvajos aktos noteikto izstrādājumu un iekārtu, kurās ir ozona slāni noārdošās vielas vai fluorētās siltumnīcefekta gāzes vai kuru darbība ir atkarīga no tām, marķēšanas vai informācijas sniegšanas prasību neievērošanu –

piemēro naudas sodu fiziskajām personām līdz simt četrdesmit naudas soda vienībām, bet juridiskajām personām – līdz divsimt astoņdesmit naudas soda vienībām.

(4) Par ozona slāni noārdošo vielu vai fluorēto siltumnīcefekta gāzu apzinātu izlaišanu atmosfērā, ja izlaišana nav tehniski vajadzīga paredzētajam lietojumam, maksimālā atļautā noplūžu apjoma pārsniegšanu, noplūžu pārbaužu vai noplūžu konstatēšanas sistēmu darbības nenodrošināšanu, normatīvajos aktos noteiktā noplūžu pārbaužu biežuma nenodrošināšanu, rekuperācijas nenodrošināšanu normatīvajos aktos noteiktajos gadījumos –

piemēro naudas sodu fiziskajām personām līdz divsimt astoņdesmit naudas soda vienībām, bet juridiskajām personām – līdz divtūkstoš astoņsimt naudas soda vienībām.

 (5) Par neatļautu ozona slāni noārdošo vielu vai fluorēto siltumnīcefekta gāzu ievešanu (importu) –

piemēro naudas sodu fiziskajām personām līdz divsimt astoņdesmit naudas soda vienībām, bet juridiskajām personām – līdz divtūkstoš astoņsimt naudas soda vienībām.

(6) Par normatīvajos aktos noteikto izstrādājumu un iekārtu, kurās ir ozona slāni noārdošās vielas vai fluorētās siltumnīcefekta gāzes vai kuru darbība ir atkarīga no tām, neatļautu laišanu tirgū vai lietošanas prasību pārkāpšanu, vai prasību neievērošanu attiecībā uz šo gāzu izmantošanas pārtraukšanu –

piemēro naudas sodu fiziskajām personām līdz divsimt astoņdesmit naudas soda vienībām, bet juridiskajām personām – līdz divtūkstoš astoņsimt naudas soda vienībām.

**24. pants. Kompetence administratīvo pārkāpumu procesā**

(1) Administratīvo pārkāpumu procesu par šā likuma 19. panta pirmajā, otrajā, trešajā, ceturtajā, piektajā un astotajā daļā, 20., 21. panta otrajā daļa un 22. pantā minētajiem pārkāpumiem attiecībā uz darbībām ar ķīmiskajām vielām, maisījumiem, ķīmiskajām vielām izstrādājumos, apstrādātiem izstrādājumiem un biocīdiem ražošanā un profesionālā lietošanā, kā arī 23. panta pirmajā, otrajā un ceturtajā daļā minētajiem pārkāpumiem veic Valsts vides dienests.

(2) Administratīvo pārkāpumu procesu par šā likuma 19. panta pirmajā, otrajā, trešajā, ceturtajā, piektajā un astotajā daļā, 20. un 21. pantā minētajiem pārkāpumiem attiecībā uz tirgū laistām un izplatītām ķīmiskām vielām, maisījumiem un biocīdiem veic Veselības inspekcija.

(3) Administratīvo pārkāpumu procesu par šā likuma 19. panta trešajā, piektajā un astotajā daļā minētajiem pārkāpumiem attiecībā uz biocīdiem un apstrādātiem izstrādājumiem pārtikas aprites un veterinārajā jomā veic Pārtikas un veterinārais dienests.

(4) Administratīvo pārkāpumu procesu par šā likuma 19. panta septītajā daļā un 23. panta piektajā daļā minētajiem pārkāpumiem attiecībā uz bīstamo vielu aprites ierobežojumu neievērošanu un kontrolējamo vielu ievešanu (importu) veic Valsts ieņēmumu dienests.

 (5) Administratīvo pārkāpumu procesu par šā likuma 19. panta otrajā daļā attiecībā uz reklāmu, 19. panta trešajā un sestajā daļā attiecībā uz ķīmiskām vielām tirdzniecībā esošajos izstrādājumos un tirdzniecībā esošiem apstrādātiem izstrādājumiem, 20. panta sestajā daļā par informācijas nenodošanu par vielām izstrādājumos, 23. panta trešajā un sestajā daļā minētajiem pārkāpumiem veic Patērētāju tiesību aizsardzības centrs.

 (6) Administratīvo pārkāpumu procesu par šā likuma 19. panta astotajā daļā, 20. panta minētajiem pārkāpumiem attiecībā uz darbībām ar ķīmiskajām vielām, maisījumiem, ķīmiskajām vielām izstrādājumos un biocīdiem darba vidē veic Valsts darba inspekcija.”

Likums stājas spēkā vienlaikus ar Administratīvās atbildības likumu.

Vides aizsardzības un

reģionālās attīstības ministrs Juris Pūce